تعريف دواري

تّعريف دّواري هوّا شرح ديال مصطلح ؤلا مفهوم لي كيخدم مصطلح ؤلا لمصطلحات لي مركّب منهوم داكشي لي كيشرح نيت، ؤلا كيفتارض بلي دوك لمصطلحات ديجا مفهومين. كاينين شلا نواع ديال تّعريف دّواري، منهوم لپراڭماتي، لموعجاموڭرافي، ؤ لّيساني.

تّعريف دّواري كيكون ماكيفيد لي كيسمعو ب والو تقريباً حيت ماكيشرحش لمصطلحات لي جزء من داكشي لي خاصو يتعرّف، ؤلا كيخدم داك لمصطلح ؤلا دوك لمصطلحات ف تّعريف نيت. متلاً: يلا ڭلنا بلي "تّعريف دّواري" هوّا "تعريف لي على شكل دوارة". كاين شكل أخور ديال تّعريف دّواري هوّا باش نعرّفو واحد لحاجة A ب حاجة خرة B، ؤ نعاودو نعرّفو B ب A. متلا نعرّفو لكدية بلي هيّا شكل تضاريسي هابط على جّبل، ؤ نعرّفو جّبل بلي هوّا شكل تضاريسي عالي على لكدية.

 مصادر 

تصنيف:لفلسفة